ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 ส.ค. 2558

สรุปภาวะตลาดภาคเช้า : SET อ่อนตัว – SET กลับมาอ่อนตัว ด้วยแรงกดดันจากการปรับตัวลงของกลุ่มพลังงาน ตามราคาน้ำมันดิบเมื่อคืน รวมถึง Sentiment ลบ จากตลาดภูมิภาคที่ต่อเนื่องมาจากการปรับตัวลงของตลาดยุโรปและสหรัฐเมื่อคืน กังวลแนวโน้มเศรษฐกิจโลก ตามรายงานประชุมเฟด ส่วนปัจจัยในประเทศ ติดตามมาตรการเศรษฐกิจจากครม.ชุดใหม่ ทั้งนี้ SET ปิดตลาดที่ระดับ 1371.12 จุด -8.00 จุด ด้วยมูลค่าซื้อขาย 2.4 หมื่นลบ. กลุ่มหลักพลังงานและแบงก์กดดันตลาด ปิดลบ -2.4% และ -0.8% ตามลำดับ ส่วน ICT ปิดบวกเล็กน้อย +0.2%
กลยุทธ์ที่แนะนำ :  ช่วงบ่าย: หากยังไม่ต่ำกว่า 1370 จุด ลุ้นกันไปต่อในช่วงรีบาวด์ โดยมีแนวต้านระยะสั้นที่ 1384 และ 1390 จุด ตามลำดับ ส่วนกรณีแม้ต่ำกว่า 1370 จุด เราก็มองแนวโน้มราคายังไม่ถึงกับเสียหายนัก โดยคาดแนวรับ 1360 จุด จะทำหน้าที่ได้ดี กลยุทธ์ การเก็งกำไร ซื้อดักการฟื้นตัวของ SET โดยมีจุดถอยหากต่ำกว่า 1360 จุด ส่วนนักลงทุน รอซื้อเก็บอีกครั้งที่แนวรับ โดยให้ไว้สองช่วง คือ 1350-1360 จุด และ 1310-1320 จุด (กรณีมีสถานการณ์รุนแรงเกิดขึ้นอีก) ทั้งนี้ หุ้นแนะนำตามสัญญาณทางเทคนิค ได้แก่ ASIMAR (รับ 3.58 ต้าน 3.84 Cut 3.46) 